Rozdeľovník :

všetky mestá a obce okresov Martin a Turčianske Teplice

RVPS Martin prosí všetkých primátorov miest, starostov a starostky obcí,

aby pri informovaní chovateľov ošípaných ohľadne registrácie chovov ošípaných a evidencie ošípaných do centrálnej evidencie hospodárskych zvierat (CEHZ) postupovali v zmysle podkladov, ktoré Vám boli zaslané dňa 13.10.2020, pretože na RVPS Martin chodia chovatelia registrovať chov, ktorí doma chovajú len jednu ošípanú a nechovajú žiadne iné hospodárske zviera (ovce, kozy, hovädzí dobytok, kone)

Pri registrácii chovu je potrebné,

1. ak chovateľ má **len jednu ošípanú**, poskytnete mu tlačivo Registrácia chovu s jednou ošípanou (príloha č.1), tlačivo si chovateľ **vyplní sám a sám si ho doporučene zašle** na adresu CENTRÁLNA EVIDENCIA HOSPODÁRSKYCH ZVEIRAT (CEHZ), Rosinská cesta 12, 010 08 Žilina (nie je nutná návšteva na RVPS Martin)
2. ak chovateľ má jednu ošípanú, ale chová ešte iné hospodárske zvieratá (ovce-aj keď ich chová len od jari do jesene, kozy, hovädzí dobytok, kone) alebo chovateľ chová len ošípané (2ks a viac) alebo chová len iné hospodárske zvieratá, chovateľ si musí prísť **na RVPS Martin podať žiadosť o registráciu chovu** (príloha č. 2) spolu s tlačivom registrácia chovu (príloha č. 3) a v prípade ak nie je vlastníkom nehnuteľnosti v ktorej sa chov hospodárskych zvierat vykonáva je potrebný súhlas vlastníka pozemku a nehnuteľnosti..

Všetky zvieratá v chove musia byť označené ušnými číslami, ak zvieratá nemajú ušné čísla je nutné kontaktovať Plemenárske služby SR, Plemenárstvo Martin, Na Bystričku 800/14, 036 01 Martin, tel. kontakt +421434237695, mobil 0905 700 949 pracuje tam pán Ing. Peter Gregor, vedúci regionálneho strediska. Po zakúpení ušných čísel chovateľ musí zaslať hlásenie o zmene počtu ošípaných na CEHZ, Rosinská cesta 12, 010 08 Žilina.

V prípade, ak chovateľ vykoná domácu zabíjačku musí zaslať to isté hlásenie do CEHZ (pri ošípaných hlásenie stačí zaslať do desiateho dňa nasledujúceho mesiaca, to znamená, že ak chovateľ vykoná domácu zabíjačku 21.10.2020 hlásenie stačí zaslať do 10.11.2020, to neplatí pri iných hospodárskych zvieratách). Tlačivá hlásení sú dostupné na internetovej stránke Plemenárskych služieb Slovenskej republiky.

Pri farmách, ktoré majú číslo farmy začínajúce D, čiže sú to dočasné farmy, len na chov jednej ošípanej. Ak ošípaná nemá ušné číslo, treba čo najskôr vykonať domácu zabíjačku, pretože na túto farmu si chovateľ nemôže vybaviť ušné číslo, pretože sú to farmy, ktoré slúžia výhrade na domáce zabíjačky a nedá sa prideliť číslo identifikácie ošípanej. Nie je žiadúce, aby si viacerí členovia domácnosti registrovali na jednu adresu viacero „D“ fariem, pretože v prípade výskytu nákazy im nemusí byť priznaná náhrada škody.

Každý kto ide vykonať domácu zabíjačku hospodárskeho zvieraťa, či už je to ošípaná, hovädzí dobytok, ovca, koza musí túto skutočnosť nahlásiť na RVPS Martin.

Pri každom ďalšom nákupe zvierat, chovateľ musí nakupovať od registrovaných chovateľov, zviera musí byť označené v chove, v ktorom sa narodilo najneskôr v deň premiestnenia do iného chovu.

RVPS Martin